PressReader - Landbouweekblad: 2018-10-12 - Só sê ’n rooi­bos­boer
Só sê ’n rooi­bos­boer
Landbouweekblad - 2018-10-12 - Inhoud -
K­li­pop­me­kaar, in die hart­jie van die noor­de­li­ke Se­der­ber­ge, is een van die grootste en mo­dern­ste or­ga­nie­se rooi­bos­pla­se ter wêreld. Hier word et­li­ke ton­ne or­ga­nie­se tee elke jaar op e­tie­se wy­se ver­bou. Die eind­pro­duk word wê­reld­wyd ver­koop, sê Paul S­chlech­ter, plaas­be­stuur­der.
Waar kom rooi­bos o­ral voor?
In die Wes-Kaap, ba­sies o­ral waar jy fyn­bos sal aan­tref. Rooi­bos (Aspa­lat­hus li­ne­a­ris) kom wild voor in die Se­der­berg-streek met sy Me­di­ter­reen­se klimaat, diep, suur san­de­ri­ge grond en tem­pe­ra­tu­re wat strek van 0 °C in die win­ter tot 45 °C in die so­mer. Tee groei ook wild op K­li­pop­me­kaar en ons oes in ’n min­de­re ma­te daar­van.
Wan­neer breek oes­tyd aan?
In die Ag­ter-Pak­huis­berg oes ons van No­vem­ber en maak eers klaar in Maart. Ons oes be­gin vroe­ër as in die an­der ge­bie­de om­dat dit ’n droë a­rea is waar die tee­plan­te gou­er stres er­vaar, dus moet ons vroe­ër be­gin pluk. Rooi­bos is ’n ge­har­de ge­was wat goed vaar in droog­te­toe­stan­de. Ons vind ook dat die bes­te ge­hal­te tee in ho­ër­lig­gen­de a­re­as groei waar die re­ën­val (en die op­brengs) la­er is. Ons oes net drie jaar lank aan ’n rooi­bos­land en daar­na word dit in­ge­werk. Dan plant ons ’n an­der ge­was, naam­lik ha­wer, vir een tot drie jaar. Die ha­wer word as groen­be­mes­ting in­ge­werk om die grond se hu­mus- en kool­stof­vlak­ke te bou.
Wat ge­beur ná oes­tyd, voor die tee in jou kop­pie be­land?
As die tee by ons ver­wer­kings­ge­rief op die plaas aan­kom, sor­teer ons die bon­dels en sny dit op in fyn stuk­kies (1 mm tot 5 mm). Die vars ge­sny­de, nat rooi­bos gaan dan deur ’n sweet­pro­ses, waar­ty­dens die rooi­bos se k­leur van groen na die ken­mer­ken­de am­ber­kleur ver­an­der. Die geur en a­ro­ma word ook vry­ge­stel. Dan word die tee in die son ge­droog. Die tee word bin­ne 24 uur ge­sny, ge­sweet en ge­droog. Daar­na moet dit ge­sif en ge­ste­ri­li­seer word voor ons dit ver­pak en ver­koop.
Hoe­kom is rooi­bos so ’n be­son­de­re pro­duk?
Dis ’n na­tuur­li­ke krui wat in­heems in ons streek voor­kom, en dit spog met ver­skeie ge­sond­heids­ei­en­skap­pe.
Hoe re­a­geer die oor­se­se mark­te op rooi­bos­tee?
Die be­mar­kers moet hier­die vraag be­ant­woord, maar waar ons be­mark, is al­mal op­ge­won­de oor rooi­bos­tee.
Wat is ’n rooi­bos­boer se grootste pro­bleem?
Om die boer­de­ry te laat groei tot op ’n kom­mer­si­ë­le vlak waar dit sy stem­pel kan af­druk. Boe­re het rooi­bos nog al­tyd net as ’n al­ter­na­tie­we ge­was be­skou.
Hoe drink jy graag jou rooi­bos­tee?
Ystee is my guns­te­ling.